Die goeie nuus is dat God nie sy mense alleen los om vernietig te word nie, want Hy soek sy kinders op. Die Here besluit om weer by hulle in te trek. Nou was God se blyplek in die tabernakel en het Hy saam met sy volk getrek.
Toe besluit God om in die vorm van ’n mens na ons uit te reik. Hy stuur sy Seun na ons en in Johannes 2:17-22 lees ons hoe Jesus die ware tempel van God is en wanneer Hy aan die kruis sterf, skeur die voorhangsel van die allerheiligste. Die prys van versoening is betaal, want die finale offer is gebring (kyk Hebreërs 10).